News Update: Apple เตรียมผลิตจอใช้เอง เริ่มจาก Apple Watch ภายในสิ้นปีหน้า หวังลดการพึ่งพาบริษัทคู่ค้าซัมซุง-แอลจี - FINNOMENA
Apple วางแผนเริ่มใช้หน้าจออุปกรณ์เคลื่อนที่ผลิตเองในปี 2567 หวังลดการพึ่งพาบริษัทคู่ค้าอย่างซัมซุงและแอลจี
11 ม.ค. 2566

Apple วางแผนเริ่มใช้หน้าจออุปกรณ์เคลื่อนที่ผลิตเองในปี 2567 หวังลดการพึ่งพาบริษัทคู่ค้าอย่างซัมซุงและแอลจี
กรุงเทพธุรกิจรายงานว่า Apple กำลังวางแผนที่จะใช้หน้าจอสำหรับอุปกรณ์เคลื่อนที่ (mobile device display) ที่บริษัทผลิตขึ้นเองภายในปี 2567 ซึ่งเป็นความพยายามที่จะลดการพึ่งพาบรรดาบริษัทคู่ค้าซึ่งรวมถึงซัมซุงและแอลจี และมีเป้าหมายที่จะผลิตชิ้นส่วนอื่นๆ ขึ้นเองด้วย
แหล่งข่าวระบุว่า Apple มีแผนที่เริ่มใช้ในผลิตภัณฑ์ Apple Watch ที่ผลิตเองภายในสิ้นปี 2567 โดยจะอัปเกรดจากหน้าจอ OLED ที่ใช้อยู่ในปัจจุบันไปเป็น microLED และหลังจากนั้นจะนำหน้าจอรุ่นใหม่นี้ไปใช้ในอุปกรณ์อื่นๆ รวมถึง iPhone
Apple ต้องการลดการพึ่งพาซัพพลายเออร์กลุ่มปัจจุบัน ซึ่งจะช่วยให้แอ๊ปเปิ้ลสามารถควบคุมการออกแบบและประสิทธิภาพของสินค้าของบริษัทได้มากขึ้น โดยก่อนหน้านี้บริษัทได้ยุติการใช้ชิปของบริษัทอินเทลในคอมพิวเตอร์แมค (Mac) และหันมาใช้ชิปที่บริษัทผลิตขึ้นเอง
ความเคลื่อนไหวนี้เกิดขึ้นมาหลายปีแล้ว ก่อนหน้านี้ในปี 2562 Bloomberg รายงานว่า Apple วางแผนที่จะออกแบบหน้าจออุปกรณ์เคลื่อนที่ด้วยตนเอง เริ่มจากหน้าจอที่ใช้ใน Apple Watch ซึ่งการดำเนินการดังกล่าวจะส่งผลกระทบต่อบริษัทซัมซุง ดิสเพลย์ และแอลจี ดิสเพลย์
เมื่อวันจันทร์ (9 ม.ค.) ที่ผ่านมา รายงานข่าวระบุว่า Apple วางแผนที่จะระงับการซื้อชิปจากบรอดคอมในปี 2568 และหันมาใช้ชิปที่ออกแบบเอง ส่งผลให้ราคาหุ้นบรอดคอมร่วงลง 2% ในวันดังกล่าว
อ้างอิง: https://www.bangkokbiznews.com/world/1047315 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Apple
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA